Lola Liivat

Lola Liivat (ka Lola Liivat-Makarova, aastani 1967 Lola Makarov; 17. august 1928 Tallinn – 6. mai 2025) oli eesti maalikunstnik. Üks esimesi abstraktseid ekspressioniste Eestis.

 Elulugu 
pisi|Lola Liivat Tartu Kunstimuuseumis enda näituse avamisel
Lola Liivat sündis Tallinnas 17. augustil 1928. Ta lõpetas 1941. aastal Rakveres algkooli ning asus õppima Rakvere Kommertsgümnaasiumi, kus läbis 2 kursust. Pärast seda jätkas õpinguid Tallinna 4. Keskkoolis, mille lõpetas 1946. aastal.

Aastatel 1948–1954 õppis Liivat Tartu Riiklikus Kunstiinstituudis (TRKI). Selle perioodi sees viidi kunstiinstituut 1951. aastal üle pealinna ja liideti Tallinna Riikliku Tarbekunstiinstituudiga. Ühendatud õppeasutuse nimeks sai Eesti NSV Riiklik Kunstiinstituut.

1957. aastal külastas Liivat Moskvas VI ülemaailmset noorsoo- ja tudengifestivali, kus sattus kuulama Harry ja Katherine Colmani peetud loengut kaasaegsest ameerika abstraktsest kunstist ning nägema Harry Colmani avalikku demonstratsiooni. See mõjutas oluliselt kunstniku edasist loomingulist tegevust.Kaire Nurk. "Maalimine on kannatustegevus". ajakirikunst.ee, 1/2000

Liivat töötas õppejõuna aastatel 1954–1983 Tartu Kunstikoolis õpetades maalimist, kompositsiooni ja joonistamist. Pärast seda oli ta 1983–1988 vabakutseline kunstnik ning 1988–1994 Tartu Ülikooli maaliosakonna õppejõud (enne 1992. aastat oli see Tallinna Kunstiülikooli Tartu maalifiliaal). 1994–1995 oli Liivat Rüütli galerii galerist.

1957. aastal võeti ta vastu Eesti NSV Kunstnike Liidu liikmekandidaadiks ja 1960 Eesti NSV Kunstnike Liidu liikmeks. Ta oli aastatel 1988–1992 Tartu Kunstiühingu ehk Pallase esimees ja aastatel 1997–2000 Tartu Kunstnike Liidu esimees. 1991. aastal oli ta Tartu Richard Wagneri Seltsi asutajaliige ja samast aastast kuulus ka Zonta Tartu klubisse.

 Looming 
Ta on viljelenud abstraktset ekspressionismi ja process painting'ut.

 Loomingu näiteid 

 Isikunäitused 
 1969 Esimene isikunäitus Tallinna Kunstisalongis
 1977 Isikunäitus Tallinna Kunstisalongis (Kasaritsa impressionistid)
 1978 Ülevaatenäitus Tartu Kunstimuuseumis
 1983 Isikunäitus Tallinna Kunstisalongis
 1986 Näitus "Mini-abstraktsed kompositsioonid" Tallinnas Draakoni galeriis
 1992 Isikunäitus Tartus Sinimandria galeriis
 1993 Isikunäitus Tartu Kunstnike Majas
 1993 Isikunäitus Helsingis
 1994 Isikunäitus Eesti Majas Chicagos
 1995 Õlipastellide näitus Tartus Saksa Kultuuri Instituudis
 1996 Abstraktsete maalide ja assamblaažide valiknäitus Tallinnas Eesti Rahvusraamatukogus
 1996 Väljapanek Tartu Kirjanike Majas
 1997 Isikunäitus Eesti Majas Stockholmis
 1998 Juubeliretrospektiiv "Abstraktsionist" Tartu Kunstimuuseumis
 1999 Isikunäitus Helsingis galeriis Blum
 2001 Isikunäitus "Aja jäljed" Tallinnas Ühispanga galeriis
 2001 Isikunäitus Küberneetika Majas Mustamäel
 2002 Isikunäitus "Üheksast üheksa" Tallinna Ärikeskuse galeriis Aatrium
 2002 Isikunäitus Kopenhaagenis Shambala galeriis
 2003 Isikunäitus "Pühendumised" Tallinnas G-galeriis
 2003 Isikunäitus Nõmme Kultuurikeskuses
 2004 Isikunäitus "Kummardus olnule" Põltsamaa Kultuurikeskuse galeriis
 2005 Isikunäitus "Kogutud teosed" Viljandi Kunstisaalis
 2005 Isikunäitus "9 + 1" Tartus Y-galeriis
 2005 Isikunäitus Viljandi Kunstisaalis
 2006 Isikunäitus "Valikud" Viinistu Kunstimuuseumi Tünngaleriis
 2006 Isikunäitus "Valiku märgid" Tallinnas SEB Ühispanga Galeriis
 2007 Isikunäitus "Keela rõõmu" Riigikogu näitusesaalis Toompeal
 2007 Isikunäitus "Võrumaale võlgu" Võru Linnagaleriis
 2008 Isikunäitus "Kogu Elu" Tallinna Kunstihoone galeriis
 2008 Retrospektiiv "KOGU" Viinistu Kunstimuuseumis
 2008 Juubelinäitus "KULG" Ku galeriis
 2009 Lola Liivati abstraktse maali näitus Rakvere Galeriis
 2013 Isikunäitus "Aate kumendus" Võru Linnagaleriis
 2015 Isikunäitus "Muusika on ülim" Tallinna Kunstihoone galeriis
 2016 Isikunäitus "Ajendatud olulisest" Tallinnas Vaal Galeriis
 2018 Retrospektiivnäitus "Lola Liivat. Vaimu Vastupanu" Tartu Kunstimuuseumis

 Tunnustus 
 1998 Ado Vabbe preemiaAdo Vabbe nimeline stipendium Tartu Kultuurkapital
 2001 Valgetähe medaliklassi teenetemärkLola Liivat Teenetemärkide kavalerid
 2008 Konrad Mäe preemiaAnts Juske: "Konrad Mäe preemia ja medali pälvis abstraktsionist Lola Liivat" Eesti Päevaleht, 30. oktoober 2008
2019 AkzoNobeli kunstipreemia

 Viited 

 Kirjandus 
 Reet Varblane (koostaja). Lola Liivat-Makarova teoste näitus. Tallinn: Eesti NSV Kultuuriministeerium, 1981
 Krista Piirimäe (toimetaja). Lola Liivat. Abstraktsionist: 1998. aasta ülevaatenäitus Tartu Kunstimuuseumis. Tartu: Tartu Kunstimuuseum, 1998
 Kaire Nurk. "Maalimine on kannatustegevus". ajakirikunst.ee, 1/2000
 Kaire Nurk (koostaja). Lola Liivat. Tallinn: Tallinna Raamatutrükikoda, 2008. ISBN 9789949159772
 Ants Juske. "Konrad Mäe preemia ja medali pälvis abstraktsionist Lola Liivat". Eesti Päevaleht, 30. oktoober 2008
 Hanna-Liis Kont (koostaja). Lola Liivat. Vaimu vastupanu. Tartu Kunstimuuseum: 2018. ISBN 9789949722556
 "Lola Liivat tähistab 90. sünnipäeva ülevaatenäitusega". ERR Kultuur, 7. september 2018
 Raimu Hanson. "Abstraktsionismi kuninganna saabus oma näitusele sinises". Tartu Postimees, 9. september 2018
 "Lola Liivat: kui ma poleks kunstnikuks hakanud, oleksin loomaaias talitaja". ERR Kultuur, 21. september 2018
 Kaire Nurk. "Abstraktsionismikuninganna juubelinäitus". Postimees Kultuur, 23. oktoober 2018

Välislingid

Lola Liivat
Haud Tallinna Metsakalmistul

Kategooria:Eesti maalikunstnikud
Kategooria:Eesti NSV Kunstnike Liidu liikmed
Kategooria:Tallinna Kristiine Gümnaasiumi vilistlased
Kategooria:Eesti Kunstiakadeemia vilistlased
Kategooria:Tartu Kunstikooli õppejõud
Kategooria:Tartu Ülikooli õppejõud
Kategooria:Valgetähe medaliklassi teenetemärgi kavalerid
Kategooria:Metsakalmistule maetud
Kategooria:Sündinud 1928
Kategooria:Surnud 2025